**বীর বিক্রম ২** ২০১৯ সালে মুক্তি পাওয়া নেপালি প্রণয়ধর্মী হাস্যরসাত্মক চলচ্চিত্র। ছবিটি পরিচালনা করেছেন মিলন চ্যামস, রচনা করেছেন নেপালি চলচ্চিত্র শিল্পের শীর্ষস্থানীয় চলচ্চিত্রের গল্প লেখক প্রদীপ ভরদ্বাজ, প্রযোজনা করেছে মিলন চ্যামস এবং নির্বাহী প্রযোজক ছিলেন অর্পণ সপকোতা। ছবিটি চ্যামস এন্টারটেইনমেন্টের ব্যানারে নির্মিত হয়। ছবিটিতে অভিনয় করেছেন পল শাহ, বর্ষা সিবাকোত, নাজির হুসেন, বুদ্ধি তামাং এবং দেশ ভক্ত কানাল। ২০১৬ সালে মুক্তিপ্রাপ্ত ছবি *বীর বিক্রম* এর ধারাবাহিকতায় তৈরি হয় বীর বিক্রম ২ এবং ছবিটি সমালোচকদের কাছ থেকে মিশ্র প্রতিক্রিয়া পায়। গৌতমের নেতিবাচক সমালোচনা বিষয়ে চ্যামস অভিযোগ দায়ের করলে কৌতুক অভিনেতা প্রণেশ গৌতমকে গ্রেপ্তার করা হয় এবং নয় দিন আটক রাখা হয়।

কাহিনী সংক্ষেপ
--------------

বীর (পল শাহ) এবং বিক্রম (নাজির হুসেন) দুজন ঘনিষ্ঠ বন্ধু, তারা একই মেয়ে বাদলের (বর্ষা সিবাকোতি) প্রেমে পড়ে। কিন্তু বাদল ভালবাসে বীরকে। এরপর বাঘ বাহাদুরও (বুদ্ধি তামাং) বাদলের প্রেমে পড়ে। সে দুই ঘনিষ্ঠ বন্ধুর বন্ধুত্বে ফাটল ধরিয়ে বাদলকে অপহরণ করে। বীর এবং বিক্রম বাদলকে ফিরিয়ে আনার শপথ নেয় এবং শেষ পর্যন্ত তা পালন করতে সমর্থ হয়। শেষে দেখা যায় বাদল বাঘ বাহাদুরকে অপহরণের জন্য ক্ষমা করে দেয়।

অভিনয়ে
-------

* পল শাহ - বীর চরিত্রে
* বর্ষা সিবাকোতি - বাদল চরিত্রে
* নাজির হুসেন - বিক্রম চরিত্রে
* বুদ্ধি তামাং - বাঘ বাহাদুর চরিত্রে
* দেশ ভক্ত কানাল

প্রতিক্রিয়া
------------

*দ্য কাঠমান্ডু পোস্টের* অভিমন্যু দীক্ষিত মন্তব্য করেন ছবিটি যৌনতাবাদী ধরনের, তিনি বলেন, "এমনকি বীর বিক্রম ২ ছবিতেও উভয় পুরুষই তার অজান্তেই বর্ষা সিবাকোতির চরিত্রের গোপন ছবি তোলে। এটি কী গ্রহণযোগ্য আচরণ? একটি দৃশ্যে দেখা যায় একটি চরিত্র নির্লজ্জভাবে বলছে "বুড়ি কো ফরিয়া হো রা ছায়াত্না লাই?" (আমি কি তোমার স্ত্রীর ঘাঘরা ছিঁড়ে ফেলছি?)। এটা কীভাবে যৌনতাবাদী নয়?" *মুভিমানুর* রূপক রিসাল লিখেছেন, "শেষ অঙ্কটি ধারাল করার জন্য পুরো উত্তেজনার মুহুর্ত ছোট করা যেতে পারত। সবাই সুনিয়ন্ত্রিত অভিনয় করেছে তবে বুদ্ধি তামাং শুরুতেই অতিরিক্ত অতিরঞ্জিত করে ফেলে। দ্বিতীয়ার্ধে তার অভিনয় অনেক বেশি বিশ্বাসযোগ্য ছিল"।

প্রণেশ গৌতম নামের একজন কৌতুক অভিনেতা চলচ্চিত্রটির সমালোচনা করেন, তিনি এটিকে "অযথাই হৈহট্টগোলে ভরা" আখ্যা দিয়ে উল্লেখ করেন যে "গল্পটি বলিউডের সাফল্য পাওয়া ছবি *শোলে* (১৯৭৫) এর মতোই একইরকম এবং ছবিটিতে উপস্থাপন করার মতো নতুন কিছুই নেই"। পরিচালক মিলন চ্যামস তথ্য প্রতিবেদন দাখিল করার পরে তাকে নয় দিনের জন্য আটক করা হয়। তিনি গৌতমের বিরুদ্ধে "সামাজিক যোগাযোগ মাধ্যমে সিনেমাটি সমালোচনা করার সময় "মানহানিকর, বিদ্বেষপূর্ণ কুৎসা প্রচার, যৌনতাবাদ প্রচার, বর্ণবাদী মন্তব্য করা" এবং সাইবার অপরাধের অভিযোগ দায়ের করেন। গৌতমকে সাইবার অপরাধ আইনে গ্রেপ্তার করা হয়। এর ফলে নেপালি যুবসমাজের ভিতর তোলপাড় শুরু হয়। গৌতম নয় দিন কারাগারে থাকার পর মুক্তি পায়।

সঙ্গীত
------

| (মূল মোশন পিকচার সাউন্ডট্র্যাক) |
| --- |
| নং. | শিরোনাম | গীতিকার | সুরকার | গায়ক(সমূহ) | দৈর্ঘ্য |
| ১. | "পিরতিকো মিঠো তির্সনা" | কুসুম গজমার, তুলসী ঘিমিরে | রঞ্জিত গাজমার | তারা প্রকাশ লিম্বু, মেলিনা রাই | ৪:৩৪ |
| ২. | "বাচা" | নরেশ ভট্টরাই | তারা প্রকাশ লিম্বু | তারা প্রকাশ লিম্বু, দীপা লামা | ৪:৩৪ |

তথ্যসূত্র
---------

1. ↑  "Bir Bikram 2 is sexist, poorly plotted and includes crudely drawn characters"। *kathmandupost.com*। ২১ মে ২০২০ তারিখে মূল থেকে আর্কাইভ করা। সংগ্রহের তারিখ ২১ মে ২০২০।
2. ↑  "'Bir Bikram 2' Review: An Emotionally Satisfying Homage to Movies About Friendship"। ২১ মে ২০২০ তারিখে মূল থেকে আর্কাইভ করা। সংগ্রহের তারিখ ২১ মে ২০২০।
3. ↑  "Comedian in police custody for a video reviewing the film Bir Bikram 2"। *kathmandupost.com*। ২১ মে ২০২০ তারিখে মূল থেকে আর্কাইভ করা। সংগ্রহের তারিখ ২১ মে ২০২০।
4. 1 2  "Nepalese comedian Pranesh Gautam released from jail after nine days"। *MediaNama*। ১৭ জুন ২০১৯। ২১ মে ২০২০ তারিখে মূল থেকে আর্কাইভ করা। সংগ্রহের তারিখ ২১ মে ২০২০।
5. ↑  "Pranesh Gautam Released On Court Order"। *SpotlightNepal*। ২১ মে ২০২০ তারিখে মূল থেকে আর্কাইভ করা। সংগ্রহের তারিখ ২১ মে ২০২০।
6. ↑  "The case against Pranesh Gautam and meme Nepal is ridiculous"। *kathmandupost.com*। ২১ মে ২০২০ তারিখে মূল থেকে আর্কাইভ করা। সংগ্রহের তারিখ ২১ মে ২০২০।
7. ↑  "Rally held in capital demanding release of comedian Pranesh Gautam"। *The Himalayan Times*। ১২ জুন ২০১৯। ২১ মে ২০২০ তারিখে মূল থেকে আর্কাইভ করা। সংগ্রহের তারিখ ২১ মে ২০২০।
8. ↑  KC, Masta। "Scripted arrest"। *NepaliTimes*। ২১ মে ২০২০ তারিখে মূল থেকে আর্কাইভ করা। সংগ্রহের তারিখ ২১ মে ২০২০।
9. ↑  "Bir Bikram 2"। *Apple Music*। ২১ মে ২০২০ তারিখে মূল থেকে আর্কাইভ করা। সংগ্রহের তারিখ ২১ মে ২০২০।

বহিঃসংযোগ
---------

* ইন্টারনেট মুভি ডেটাবেজে *বীর বিক্রম ২*  (ইংরেজি)